અગસ્ત્ય ઋષિ કોદાળીની મદદથી પરિશ્રમ કરીને ખેતી કરતા હતા. સાથોસાથ આધ્યાત્મિક જ્ઞાનનો વિકાસ કરતા હતા. (ચિંતન કરતા હતા) તેમનામાં શ્રમિક અને જ્ઞાની એમ બન્ને પ્રકારના વર્ણના ગુણો હોવાથી તેઓ દ્વૈ-વર્ણિક તરીકે ઓળખાતા હતા. અગસ્ત્ય ઋષિ દર્શાવતા હતા કે સમાજમાં બે વર્ણ જુદા ન હોઈ શકે. દરેક વ્યક્તિએ અંદરથી જ્ઞાનનિષ્ઠ કે શ્રેષ્ઠ વિચારવાળા અને બહારથી શ્રમનિષ્ઠ કે પરસેવો પાડનાર બનવું જોઈએ. બન્ને શક્તિઓનો સંયોગ, સામરસ્થ અને સમન્વય દરેક વ્યક્તિમાં હોવા જોઈએ. આવો ઉત્તમ આદર્શ અગસ્ત્ય ઋષિએ રજૂ કર્યો. તેઓ ધ્યાનયોગી અને મંત્રદષ્ટા હોવાથી શુક્લવર્ણના હતા, પણ તેની સાથે કોદાળી ચલાવીને પોતાની જીવિકા કમાનારા શ્રમિક હતા. એટલે તેમના પર કૃષ્ણવર્ણ ચઢી ગયો હતો. ટૂંકમાં તેમની ચામડી (ઘઉંવર્ણી મિશ્ર રંગની હતી. તેઓ જ્ઞાની હોવાને લીધે ઋષિ કહેવાતા, પણ તેઓ ખૂબ મહેનતુ હોવાથી તેમને ઉગ્ર કહેવાતા. તેથી ેતેમનુ નામ ઉગ્રઋષિ પડ્યું.